VM i curling 2023 (mænd)

Verdensmesterskabet i curling for mænd 2023 var det 64. VM i curling for mænd gennem tiden. Mesterskabet blev arrangeret af World Curling Federation og afviklet i arenaen TD Place Arena i Ottawa, Canada i perioden 1. - 9. april 2023 med deltagelse af 13 hold. Canada var VM-værtsland for 26. gang, men det var første gang, at Ottawa lagde is til mændenes VM.

Mesterskabet blev vundet af Skotlands hold bestående af Bruce Mouat, Grant Hardie, Bobby Lammie, Hammy McMillan Jr. og reserven Kyle Waddell, som i finalen besejrede vlrtslandet Canadas hold, anført af Brad Gushue, med 9−3. Det var sjette gang i alt, men første gang siden 2009, at det skotske hold vandt VM-titlen. Canada vandt VM-sølvmedaljer for 13. gang i alt, og det var fjerde gang inden for de seneste fire mesterskaber, at canadadierne besatte andenpladsen. Det var femte mesterskab i træk, at canadierne ikke vandt VM-guld, hvilket ellers ikke var sket siden 1970'erne. Bronzemedaljerne blev vundet af Schweiz' hold anført af Yannick Schwaller, som i bronzekampen vandt med 11−3 over Italien, og som dermed vandt VM-medaljer til Schweiz for 12. gang.

Hold 

Mesterskabet havde deltagelse 13 hold, der blev fundet gennem kontinentale kvalifikationer, og de 13 pladser ved VM er allokeret som følger:
 Europa: 8 pladser.
 Resten af verden: 5 pladser (herunder værtslandet Canada).

Følgende hold kvalificerede sig til mesterskabet:
 Canada (som værtsland)
 De 4 bedst placerede hold ved Pankontinentale mesterskaber i curling 2022 (fraregnet Canada): Sydkorea, USA, Japan og New Zealand.
 De 8 bedst placerede hold ved EM i curling 2022: Skotland, Schweiz, Italien, Sverige, Norge, Tyrkiet, Tjekkiet og Tyskland.

Dermed endte mesterskabet med følgende deltagerfelt med holdenes placering på verdensranglisten inden VM angivet i parentes.

Det var første gang nogensinde, at Tyrkiet havde kvalificeret sig til VM i curling for mænd.

Resultater 

De tretten deltagende hold spillede først et grundspil alle-mod-alle med tolv kampe til hvert hold. De seks bedste hold efter grundspillet gik videre til slutspillet om medaljer.

Grundspil 

De tretten hold spillede en enkeltturnering alle-mod-alle, hvilket gav tolv kampe til hvert hold. De to bedste hold i grundspillet gik videre til semifinalerne, mens holdene, der endte på 3.- til 6.-pladsen gik videre til kvartfinalerne.

Slutspil 

De seks bedste hold fra grundspillet spillede i slutspillet om medaljer. De to bedste hold i grundspillet, Schweiz og Skotland, startede slutspillet i semifinalerne, mens de øvrige fire hold, Norge, Canada, Sverige og Italien, startede i kvartfinalerne, hvor de spillede om de sidste to ledige pladser i semifinalerne.

I kvartfinalerne mødtes holdene 3 vs. 6 og 4 vs. 5, mens vinderen af grundspillet, Schweiz, i semifinalen spillede mod den af kvartfinalevinderne, der sluttede på den dårligste placering i grundspillet, dvs. .

Kvartfinaler 

Kvartfinalerne blev afviklet den 8. april 2023 kl. 14:00.

Semifinaler 

Semifinalerne løb af stablen den 8. april 2023 kl. 19:00.

Bronzekamp 

Bronzekampen stod mellem de to tabere af semfinalerne og blev spillet den 9. april kl. 11:00.

Finale 

Finalen var et opgør mellem de to vindere af semifinalerne og afvikledes den 9. april kl. 16:00.

Samlet rangering

Kilder / eksterne henvisninger 
World Curling Federation - World Men's Curling Championship 2023 
WCF - Results & Statistics - World Men’s Curling Championship 2023

Noter 

2023 (mænd)
Curling i 2023
Curling i Canada
Sport i Ottawa